Diari Oficial de la Generalitat Valenciana


Sumari del DOGV 4689, del 11-02-2004 (2004/996)

ORDRE de 30 de desembre 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per al període 2004-2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/996


Data del document
:   30-12-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * treballador d'edat avançada
    * exclusió social
    * universitat
    * ajuda pública
    * suport econòmic
    * societat sense fins de lucre
    * treball estacional
    * discapacitat
    * administració local
    * cambra de comerç i indústria
    * ajuda a l'ocupació
    * lluita contra l'atur
    * empresa privada
    * atur de llarga duració

ORDRE de 30 de desembre 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per al període 2004-2005. [2004/996]
  
Continuant amb l'experiència iniciada en l'exercici 2003, i a fi de portar a terme el compliment dels compromisos del Pacte Valencià pel Creixement i l'Ocupació 2001-2006 (PAVACE), des d'aquesta convocatòria d'ajudes es pretén donar suport a determinats col·lectius de desocupats amb especials dificultats per a la seua incorporació al mercat de treball mitjançant l'acció d'entitats promotores de projectes d'inserció laboral en els quals es preveuen itineraris integrals d'inserció en què es facilita una formació adequada en relació amb les ofertes existents, i fins i tot sobre com millorar les seues habilitats per a conéixer on estan les oportunitats d'ocupació, com superar una entrevista de treball, o quines actituds cal mantenir en l'empresa a fi de conservar l'ocupació, tot això encaminat a l'obtenció d'un ocupació durant l'execució del programa.
  
Els col·lectius beneficiaris dels plans integrals d'Ocupació regulats en aquesta ordre són, d'una banda, els desocupat s majors de 45 anys i, per una altra, els treballadors que estan en desocupació de llarga duració. En aquestos casos, l'objectiu de la Generalitat Valenciana, mitjançant el Servici Valencià d'Ocupació i Formació (SERVEF), és aconseguir la seua reincorporació al mercat de treball mitjançant un ocupació estable.
  
D'altra banda, des d'aquesta convocatòria d'ajudes de foment d'ocupació també es donarà suport a col·lectius amb grans dificultats d'incorporació en el mercat laboral, com són les persones amb discapacitats físiques, psíquiques o sensorials, així com persones en situació de risc d'exclusió social (minories ètniques, immigrants, residents a barris d'Acció Preferent, extoxicòmans, exreclusos, etc.). En el seu suport està previst la seua inclusió en itineraris gestionats per entitats intermèdies i que la seua participació culmine en l'accés d'aquestos desocupats al mercat de treball.
  
Per tant, ens trobem davant d'un context en què la inserció laboral dels desocupats té el suport des de la Generalitat Valenciana mitjançant dues línies d'ajudes: les adreçades a les entitats promotores de projectes d'inserció (administracions locals, universitats, entitats que sorgisquen dels pactes territorials per l'Ocupació, cambres de Comerç situades en l'àmbit territorial de la Comunitat Valenciana i entitats sense ànim de lucre), i les adreçades a les ocupadores que contracten desocupats participants en els projectes de les primeres. Aquestes ajudes seran cofinançades pel Fons Social Europeu des de 2003 fins a 2006, a càrrec del Programa Operatiu Integrat de la Generalitat Valenciana, aprovat per Decisió C(200 1) 249, de 7 de març de 2001, de la Comissió.
  
Igual que en l'exercici 2003, s'inclou un programa que dóna suport a la mobilitat geogràfica de treballadors agrícoles en desocupació amb què es pretén facilitar-los la seua participació en les diferents campanyes agrícoles, encara que això supose trasllats del seu domicili habitual i allotjaments concertats amb els ocupadors que els contracten. En la gestió d'aquest programa es dóna suport a les entitats que s'encarreguen d'assegurar als desocupats agrícoles una continuïtat de la seua contractació per a les diverses campanyes agrícoles.
  
Vista l'experiència de l'any anterior, com a novetat per a l'exercici 2004 es considera convenient oferir a les entitats promotores la possibilitat de presentar projectes d'una duració bianual que faciliten el desenvolupament dels itineraris d'inserció que hi participen i que, fins i tot, permeten incrementar el nombre d'insercions.
  
En virtut d'això, en ús de les facultats conferides per la Llei 5/1983, de 30 de desembre, de Govern Valencià, i pel Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Capítol I
  
Disposicions generals
  
Article 1. Objecte de la subvenció
  
1. L'objecte de la present Ordre és establir un programa d'ajudes econòmiques destinades a afavorir la generació de l'ocupació a la Comunitat Valenciana, mitjançant plans integrals d'Ocupació adreçats a determinats col·lectius de desocupats amb especials dificultats d'inserció sociolaboral.
  
2. Les ajudes que s'estableixen en la present Ordre només es concediran per a la millora de l'ocupabilitat dels desocupats integrats en els corresponents plans integrals d'Ocupació, sempre que les accions d'inserció es porten a efecte a la Comunitat Valenciana.
  
Article 2. Àmbit dels plans integrals d'Ocupació
  
1. Les ajudes regulades en aquesta ordre estan orientades a donar suport als plans integrals d'Ocupació adreçats als següents col·lectius de persones desocupades:
  
1.1. Desocupats majors de 45 anys.
  
1.2. Desocupats que tinguen la consideració d'aturats de llarga duració.
  
1.3. Discapacitats amb un grau de minusvalidesa superior, igual o superior al 33% per a discapacitats psíquics, i del 50%, o superior, per a discapacitats físics o sensorials.
  
1.4. Persones amb risc d'exclusió social.
  
1.5. Desocupats agrícoles que es desplacen de la seua residència habitual per a la prestació laboral.
  
2. Els requisits d'edat, desocupació, grau de minusvalidesa i situació d'exclusió social hauran de complir-se en el moment de la incorporació al programa d'inserció gestionat per l'entitat promotora beneficiària de les ajudes, considerant a aquestos efectes la data de la firma de l'acord d'adhesió al pla.
  
3. Les ajudes que es concedisquen a l'empara de la present Ordre tindran la consideració de subvencions públiques, i es regiran en allò que no s'hi disposa, pel Text Refós de la Llei d'Hisenda Pública de la Generalitat Valenciana.
  
Article 3. Beneficiaris
  
Podran ser beneficiaris de les subvencions per al desenvolupament dels programes d'ocupació regulats en aquesta ordre:
  
1. En qualitat d'entitats promotores dels itineraris d'inserció:
  
a) Les administracions locals, així com les entitats dependents d'una administració local o vinculades a ella, ubicades en l'àmbit territorial de la Comunitat Valenciana.
  
b) Les entitats que hagen subscrit pactes territorials per a l'Ocupació mitjançant convenis de col·laboració amb la Conselleria d'Economia, Hisenda i Ocupació, de conformitat amb el que disposa l'Ordre de 18 de desembre de 2002, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local, o la que hi siga d'aplicació, si és procedent, durant el període de vigència d'aquesta ordre.
  
c) Les universitats situades en l'àmbit territorial de la Comunitat Valenciana.
  
d) Les cambres de Comerç situades en l'àmbit territorial de la Comunitat Valenciana.
  
e) Les entitats sense ànim de lucre que acrediten experiència en la realització de processos d'inserció laboral de desocupats.
  
2. En qualitat d'entitats ocupadores, podran ser beneficiàries les persones físiques i les entitats públiques i privades que, estant domiciliades i realitzant la seua activitat al territori de la Comunitat Valenciana, contracten els desocupats participants en el Pla Integral d'Ocupació per a desenvolupar la seua activitat laboral a centres de treball radicats a la Comunitat Valenciana, d'acord amb els requisits i les condicions que s'estableixen en aquesta ordre.
  
Capítol II
  
Quantia i condicions de les ajudes
  
Article 4. Pla Integral d'Ocupació per a Desocupats Majors de 45 Anys
  
1. Ajudes a l'entitat promotora del projecte:
  
1.1 La quantia màxima de les ajudes destinades a l'entitat promotora es determinarà pel SERVEF en la resolució d'atorgament, en funció del nombre de desocupats que calga atendre en l'itinerari d'inserció, així com en funció de les insercions que hauran d'aconseguir-se, i que seran, amb caràcter general, d'un terç dels atesos.
  
1.2. El criteri per al càlcul de l'ajuda es basarà en els següents conceptes:
  
1.2.1. Una ajuda per atenció al desocupat en el seu itinerari d'inserció, a raó de 900 euros cadascun dels desocupats participants en el projecte, acumulable a les ajudes descrites en els paràgrafs següents.
  
1.2.2. Una ajuda per un import de 4.200 euros per cada contracte indefinit inicial i a jornada completa dels desocupats inserits i participants en el projecte.
  
1.2.3. Una ajuda per contracte temporal i a jornada completa de 1.200 euros, sempre que tinga una duració, almenys, de sis mesos. A aquestos efectes, s'acceptarà la concertació de dos contractes d'una duració mínima de tres mesos amb un mateix treballador.
  
1.2.4. Una ajuda de 3.000 euros per conversió en indefinits dels contractes temporals subscrits durant la vigència del programa. Aquesta ajuda serà acumulable a la corresponent als citats contractes temporals sempre que tinguen la duració indicada en el punt anterior.
  
1.2.5. Una ajuda de 900 euros per cada supòsit d'autocol·locació o d'autoocupació dels desocupats participants en el Pla que es produïsca una vegada finalitzat el tercer mes de participació en l'itinerari, acumulable a l'ajuda per contractació temporal arreplegada en l'apartat 1.2.3, si és procedent.
  
1.2.6. Si aquestes contractacions foren a temps parcial, podran ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de l'import de l'ajuda prevista.
  
1.3. L'entitat promotora haurà de preveure en el projecte un nombre mínim de 50 insercions estables, si bé excepcionalment, i per causes justificades, l'administració podrà donar suport projectes que continguen una previsió inferior.
  
2. Ajudes a l'entitat ocupadora del projecte:
  
Una ajuda de 3.000 euros per cada inserció de caràcter estable, per contracte indefinit inicial o conversió de contracte temporal subscrit durant la vigència del Pla, i a jornada completa dels desocupats participants en el projecte. Si aquest contracte fóra a temps parcial, podrà ser objecte de subvenció sempre que tinga, almenys, una duració de 20 hores setmanals, amb reducció proporcional de la quantia de l'ajuda.
  
3. L'import de les ajudes per inserció de caràcter estable mitjançant la modalitat de contractació de fix discontinu, tant per a les entitats promotores com per a les entitats col·laboradores, serà del 25% de l'import de l'ajuda corresponent a la contractació indefinida a temps complet.
  
4. Els itineraris d'inserció i les contractacions que se'n deriven hauran de dur-se a terme durant la vigència del projecte subvencionat a l'entitat promotora dels itineraris, sense excedir del 30 de setembre de 2005. El termini d'execució dels projectes tindrà una duració màxima de 18 mesos.
  
5. Aquest Pla està finançat pel Fons Social Europeu en un 65%, mitjançant el Programa Operatiu Integrat de la Generalitat Valenciana, aprovat per Decisió C(2001) 249, de 7 de març de 2001, de la Comissió.
  
Article 5. Pla Integral d'Ocupació per a Desocupats que tinguen la consideració d'aturats de llarga duració
  
Aquest Pla està adreçat a desocupats inscrits en els centres SERVEF de la Generalitat Valenciana per un període ininterromput de 365 dies. A aquestos efectes, es considerarà interrompuda la demanda d'ocupació per haver treballat un període acumulat de 90 o més dies en els 365 dies anteriors a la data d'incorporació al Pla.
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en la resolució d'atorgament en funció del nombre de desocupats que calga atendre en l'itinerari d'inserció, així com en funció de les insercions que hauran d'aconseguir-se i que seran, amb caràcter general, d'un terç dels atesos.
  
1.2. El criteri per al càlcul de l'ajuda es basarà en els següents conceptes:
  
1.2.1. Una ajuda per atenció al desocupat en el seu itinerari d'inserció a raó de 900 euros cadascun dels desocupats participants en el projecte, acumulable a les ajudes descrites en els paràgrafs següents.
  
1.2.2. Una ajuda per un import de 4.200 euros per cada contracte indefinit inicial i a jornada completa dels desocupat s inserits i participants en el projecte.
  
1.2.3. Una ajuda per contracte temporal i a jornada completa de 1.200 euros, sempre que tinga una duració, almenys, de sis mesos. A aquestos efectes, s'acceptarà la concertació de dos contractes d'una duració mínima de tres mesos amb un mateix treballador.
  
1.2.4. Una ajuda de 3.000 euros per conversió en indefinits dels contractes temporals subscrits durant la vigència del programa. Aquesta ajuda serà acumulable a la corresponent als citats contractes temporals sempre que tinguen la duració indicada en el punt anterior.
  
1.2.5. Una ajuda de 900 euros per cada supòsit d'autocol·locació o d'autoocupació dels desocupats participants en el Pla, que es produïsca una vegada finalitzat el tercer mes de participació en l'itinerari, acumulable a l'ajuda per contractació temporal arreplegada en l'apartat 1.2.3, si és procedent.
  
1.2.6. Si aquestes contractacions foren a temps parcial, podran ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de l'import de l'ajuda prevista.
  
1.3. L'entitat promotora haurà de preveure en el projecte un nombre mínim de 50 insercions estables, si bé excepcionalment, i per causes justificades, l'administració podrà donar suport a projectes que continguen una previsió inferior.
  
2. Ajudes a l'entitat ocupadora del projecte:
  
Una ajuda de 3.000 euros per cada inserció de caràcter estable, per contracte indefinit inicial o conversió de contracte temporal subscrit durant la vigència del Pla, i a jornada completa dels desocupat s participants en el projecte. Si aquest contracte fóra a temps parcial, podrà ser objecte de subvenció sempre que tinga, almenys, una duració de 20 hores setmanals, amb reducció proporcional de la quantia de l'ajuda.
  
3. Els itineraris d'inserció i les contractacions que se'n deriven hauran de dur-se a terme durant la vigència del projecte subvencionat a l'entitat promotora dels itineraris, sense excedir del 30 de setembre de 2005. El termini d'execució dels projectes tindrà una duració màxima de 18 mesos.
  
4. L'import de les ajudes per inserció de caràcter estable mitjançant la modalitat de contractació de fix discontinu, tant per a les entitats promotores com per a les entitats col·laboradores, serà del 25% de l'import de l'ajuda corresponent a la contractació indefinida a temps complet.
  
5. Aquest Pla està finançat pel Fons Social Europeu en un 65%, mitjançant el Programa Operatiu Integrat de la Generalitat Valenciana, aprovat per Decisió C(2001) 249, de 7 de març de 2001, de la Comissió.
  
Article 6. Pla Integral d'Ocupació amb Suport per a Discapacitats
  
Aquest Pla està adreçat a persones amb un grau de minusvalidesa superior, igual o superior al 33% per a discapacitats psíquics, i del 50%, o superior, per a discapacitats físics o sensorials.
  
1. Ajudes a l'entitat promotora del projecte:
  
1.1. La quantia màxima de les ajudes destinades a l'entitat promotora es determinarà pel SERVEF en la resolució d'atorgament en funció del nombre de desocupats que calga atendre en l'itinerari d'inserció, així com en funció de les insercions que hauran d'aconseguir-se.
  
1.2. El criteri per al càlcul de l'ajuda es basarà en els següents conceptes:
  
1.2.1. Una ajuda per atenció al desocupat en el seu itinerari d'inserció a raó de 1.800 euros cadascun dels desocupats participants en el projecte, acumulable a les ajudes descrites en els paràgrafs següents.
  
1.2.2. Per atenció als discapacitats que hagen sigut inserits en una empresa mitjançant la intermediació de l'entitat promotora del projecte, una ajuda de 900 euros, sempre que el contracte estiga en vigor dins del temps de duració del projecte subvencionat.
  
1.2.3. Una ajuda per un import de 10.500 euros per cada contracte indefinit inicial i a jornada completa dels desocupat s inserits i participants en el projecte.
  
1.2.4. Una ajuda per contracte temporal i a jornada completa de 3.000 euros per a contractes de tres mesos, i de 4.500 euros per a contractes de sis mesos. Aquestes ajudes són incompatibles entre si, corresponent la d'import superior en el supòsit de concurrència en un mateix treballador. No obstant això, seran subvencionables fins a dos contractes de tres mesos per treballador, i s'aplicarà una quantia de 1.500 euros pel segon contracte.
  
1.2.5 Una ajuda de 6.000 euros per conversió en indefinits dels contractes temporals subscrits durant la vigència del programa. Aquesta ajuda serà acumulable a la corresponent als citats contractes temporals sempre que tinguen la duració indicada en el punt anterior.
  
1.2.6 Una ajuda de 900 euros per cada supòsit d'autocol·locació o d'autoocupació dels desocupats participants en el Pla que es produïsca una vegada finalitzat el tercer mes de participació en l'itinerari, acumulable a l'ajuda per contractació temporal arreplegada en l'apartat 1.2.3, si és procedent.
  
1.2.7. Si aquestes contractacions foren a temps parcial, podran ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de l'import de l'ajuda prevista.
  
2. Ajudes a l'entitat ocupadora del projecte:
  
2.1. Una ajuda per import de 6.900 euros per cada inserció de caràcter estable, per contracte indefinit inicial o conversió de contracte temporal subscrit durant la vigència del Pla, i a jornada completa dels discapacitats participants en el projecte.
  
2.2. Una ajuda de 3.000 euros per cada contracte de sis mesos com a mínim i a jornada completa dels discapacitats participants en el projecte, o de 1.500 euros en el cas que el contracte siga de tres mesos com a mínim i a jornada completa.
  
2.3. Si aquestes contractacions foren a temps parcial, podrà ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de la quantia de l'ajuda.
  
3. L'ajuda a l'entitat ocupadora regulada en l'apartat 2 està sotmesa al règim d'ajudes de minimis establit en el Reglament (CE) núm. 69/2001 de 12 de gener de 2001, de la Comissió, relatiu a l'aplicació dels articles 87 i 88 del Tractat CE a les ajudes de minimis, publicat en el DOCE de data 13 de gener de 2001, en el cas que les entitats ocupadores siguen empreses; persones físiques o jurídiques, amb independència de la forma jurídica adoptada per a la constitució.
  
4. L'import de les ajudes per inserció de caràcter estable mitjançant la modalitat de contractació de fix discontinu, tant per a les entitats promotores com per a les entitats col·laboradores, serà del 25% de l'import de l'ajuda corresponent a la contractació indefinida a temps complet.
  
5. Els itineraris d'inserció i les contractacions que se'n deriven hauran de dur-se a terme durant la vigència del projecte subvencionat a l'entitat promotora dels itineraris, sense excedir del 30 de desembre de 2005.
  
6. Aquest Pla està finançat pel Fons Social Europeu en un 70%, mitjançant el Programa Operatiu Integrat de la Generalitat Valenciana, aprovat per Decisió C(2001) 249, de 7 de març de 2001, de la Comissió.
  
Article 7. Pla Integral d'Ocupació per a Persones amb Risc d'Exclusió Social
  
Aquest Pla Integral d'Ocupació va destinat a persones en risc d'exclusió social, d'acord amb el previ informe dels servicis socials competents o de la Direcció General de la Dona, si és procedent, així com joves menors de 30 anys residents a barris declarats d'Acció Preferent a l'empara del que disposa el Decret 157/1988, d'11 d'octubre, del Consell de la Generalitat Valenciana.
  
1. Ajudes a l'entitat promotora del projecte:
  
1.1 La quantia màxima de les ajudes destinades a l'entitat promotora es determinarà pel SERVEF en la resolució d'atorgament en funció del nombre de desocupats que calga atendre en l'itinerari d'inserció, així com en funció de les insercions que hauran d'aconseguir-se.
  
1.2. El criteri per al càlcul de l'ajuda es basarà en els següents conceptes:
  
1.2.1 Una ajuda per atenció al desocupat en el seu itinerari d'inserció a raó de 1.200 euros cadascun dels desocupats participants en el projecte, acumulable a les ajudes descrites en els paràgrafs següents.
  
1.2.2 Una ajuda per un import de 7.500 euros per cada contracte indefinit inicial i a jornada completa dels desocupats inserits i participants en el projecte.
  
1.2.3 Una ajuda per contracte temporal i a jornada completa de 1.500 per a contractes de tres mesos, i de 3.000 euros per a contractes de sis mesos. Aquestes ajudes són incompatibles entre si, i correspon la d'import superior en cas de concurrència en un mateix treballador. No obstant això, resultarà subvencionable un segon contracte de tres mesos per un mateix treballador i s'aplicarà el mateix import de 1.500 euros.
  
1.2.4 Una ajuda de 4.500 euros per conversió en indefinits dels contractes temporals subscrits durant la vigència del programa. Aquesta ajuda serà acumulable a la corresponent als citats contractes temporals sempre que tinguen la duració indicada en el punt anterior.
  
1.2.5 Una ajuda de 900 euros per cada supòsit d'autocol·locació o d'autoocupació dels desocupats participants en el Pla que es produïsca una vegada finalitzat el tercer mes de participació en l'itinerari, acumulable a l'ajuda per contractació temporal arreplegada en l'apartat.
  
1.2.6. Si aquestes contractacions foren a temps parcial, podrà ser objecte de subvenció sempre el contracte tinga, almenys, una duració de 20 hores setmanals, amb reducció proporcional de la quantia de l'ajuda.
  
2. Ajudes a l'entitat ocupadora del projecte:
  
2.1. Una ajuda per import de 6.000 euros per cada inserció de caràcter estable, per contracte indefinit inicial o conversió de contracte temporal subscrit durant la vigència del Pla, i a jornada completa de les persones en risc d'exclusió social participants en el projecte.
  
2.2 Una ajuda de 3.000 euros per cada contracte de sis mesos com a mínim i a jornada completa dels desocupat s amb risc d'exclusió participants en el projecte, o de 1.500 euros en el cas que el contracte siga de tres mesos com a mínim i a jornada completa.
  
2.3. Si aquestos contractes foren a temps parcial, podrà ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de la quantia de l'ajuda.
  
3. Els itineraris d'inserció i les contractacions que se'n deriven hauran de dur-se a terme durant la vigència del projecte subvencionat a l'entitat promotora dels itineraris, sense excedir del 30 de setembre de 2005. El termini d'execució dels projectes tindrà una duració màxima de 18 mesos.
  
4. L'import de les ajudes per inserció de caràcter estable mitjançant la modalitat de contractació de fix discontinu, tant per a les entitats promotores com per a les entitats col·laboradores, serà del 25% de l'import de l'ajuda corresponent a la contractació indefinida a temps complet.
  
5. L'ajuda a l'entitat ocupadora regulada en l'apartat 2 està sotmesa al règim d'ajudes de minimis, establit en el Reglament (CE) núm. 69/2001, de 12 de gener de 2001, de la Comissió, relatiu a l'aplicació dels articles 87 i 88 del Tractat CE a les ajudes de minimis, publicat en el DOCE de data 13 de gener de 2001, en el cas que les entitats ocupadores siguen empreses; persones físiques o jurídiques, amb independència de la forma jurídica adoptada per a la constitució.
  
6. Aquest Pla està finançat pel Fons Social Europeu en un 70%, mitjançant el Programa Operatiu Integrat de la Generalitat Valenciana, aprovat per Decisió C(2001) 249, de 7 de març de 2001, de la Comissió.
  
Article 8. Pla Integral de Suport a la Mobilitat Geogràfica per a Desocupats Agrícoles
  
1. L'objecte d'aquest programa d'ajudes és oferir una continuïtat laboral als desocupats agrícoles tot afavorint-ne la contractació en diverses campanyes agrícoles mitjançant la col·laboració de les entitats promotores dels projectes.
  
2. La quantia màxima de les ajudes destinades a l'entitat promotora es determinarà pel SERVEF en funció del nombre de desocupats que calga atendre en l'itinerari d'inserció, així com en funció de les insercions que hauran d'aconseguir-se i que seran, com a mínim, d'un terç dels atesos.
  
3. El criteri per al càlcul de l'ajuda es basarà en els següents conceptes:
  
3.1. Per atenció al desocupat en el seu itinerari d'inserció, una ajuda de 300 euros per cadascun dels desocupats participants en el projecte, acumulable a l'ajuda per contractació arreplegada en el paràgraf següent.
  
3.2. La quantia de l'ajuda serà de 1.800 euros, destinats a l'entitat promotora per la inserció laboral mitjançant contractes de quatre mesos, com a mínim, i a jornada completa de desocupats agrícoles que es desplacen de la seua residència habitual per a la prestació laboral. En aquest programa s'acceptarà la concertació de contractes amb distints empresaris per al mateix treballador, sempre que cada contracte tinga, almenys, la duració d'un mes.
  
3.3. Si els contractes foren a temps parcial, podran ser objecte de subvenció sempre que tinguen, almenys, una duració de 20 hores setmanals, amb reducció proporcional de la quantia de l'ajuda.
  
Article 9. Resolució de concessió de les ajudes
  
1. La competència per a concedir i resoldre sobre les sol·licituds de les entitats promotores correspon a la directora general del SERVEF, i la competència per a resoldre sobre les sol·licituds de les entitats ocupadores correspon als directors territorials d'Ocupació del SERVEF per delegació de la directora general del SERVEF.
  
2. El termini màxim per a resoldre i notificar la resolució procedent serà de tres mesos a comptar des de l'endemà de la presentació de la sol·licitud en qualsevol dels registres d'entrada del SERVEF, en el supòsit de les entitats col·laboradores. Per a les sol·licituds presentades per les entitats promotores, el termini indicat començarà a comptar des de l'endemà de l'acabament del termini establit en l'article 13.5.
  
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per Llei 4/99, de 13 de gener, en relació amb allò que s'ha disposat per l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això sense perjuí que subsistisca l'obligació legal de resoldre sobre la sol·licitud.
  
4. La resolució de concessió de les ajudes fixarà expressament la quantia econòmica, així com el nombre de desocupats participants que calga atendre en l'itinerari d'inserció i el nombre d'insercions laborals previstes, i incorporarà, si és procedent, les condicions, obligacions i determinacions accessòries a què ha de subjectar-se el beneficiari d'aquelles, i es notificarà als interessats en els termes previstos en l'article 58 de la Llei 30/92, abans mencionada.
  
5. Les resolucions que es dicten per la directora general del SERVEF esgoten la via administrativa, i contra elles podran els interessats interposar-hi recurs contenciós administratiu en el termini de dos mesos a comptar des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és procedent, qualsevol altre que consideren procedent.
  
Davant de la desestimació per silenci administratiu podrà interposar-se idèntic recurs, en el termini de sis mesos des que haguera finalitzat el termini que per a dictar i notificar la resolució expressa es menciona en el punt 2 d'aquest article, tot això de conformitat amb el que disposa l'article 46.1 de la Llei 29/98, de 13 de juliol, reguladora de la Jurisdicció Contenciosa Administrativa; i sense perjuí del que disposen els articles 116 i 117, abans mencionats.
  
Article 10. Resolució d'incidències
  
1. Els òrgans competents per a resoldre les incidències que es produïsquen després de la concessió, com ara pròrrogues de terminis, modificacions justificades o qualsevol variació de les condicions particulars de la concessió, seran els directors territorials d'Ocupació del SERVEF, per delegació de la directora general del SERVEF.
  
2. L'entitat beneficiària haurà de comunicar a la direcció territorial d'Ocupació corresponent, durant el termini de vigència de l'expedient, la sol·licitud o la concessió d'altres ajudes públiques o privades que haguera sol·licitat o obtingut per al mateix projecte o actuació que se subvenciona mitjançant la present Ordre.
  
Article 11. Minoració i resolució de les ajudes concedides
  
1. La justificació parcial de l'ajuda concedida donarà lloc a la minoració de la subvenció.
  
2. L'incompliment pel beneficiari de qualsevol requisit, obligació, condició, i la resta de circumstàncies que van donar lloc a l'atorgament de la subvenció, motivaran la incoació, per l'òrgan competent, del corresponent expedient, que podrà finalitzar, si és procedent, amb la resolució de la subvenció concedida i l'obligació de reintegrar, totalment o parcialment, les ajudes percebudes i els interessos de demora des del moment del pagament d'aquella. En la tramitació del procediment es garantirà el dret de l'interessat a l'audiència.
  
Article 12. Control de les ajudes
  
1. Correspondrà a les direccions territorials d'Ocupació del SERVEF portar a terme la funció de control de les subvencions concedides, així com l'avaluació i el seguiment del present programa, en col·laboració amb la Comissió de Valoració i Seguiment dels Plans prevista en l'article 16 d'aquesta ordre.
  
2. Per a la realització d'aquestes funcions s'utilitzaran tots els mitjans que estiguen a disposició del SERVEF, fins i tot la contractació amb tercers, i la col·laboració en el marc que procedisca amb la Inspecció de Treball i Seguretat Social.
  
3. El beneficiari estarà obligat a sotmetre's a les actuacions de control financer de la Intervenció General i, si és procedent, de les institucions comunitàries, per estar les ajudes finançades pel Fons Social Europeu.
  
Capítol III
  
Subvencions per a les entitats promotores
  
 dels itineraris d'inserció laboral
  
Article 13. Presentació de sol·licituds, documentació i termini
  
1. Les entitats promotores dels itineraris d'inserció, definides en l'article 3 d'aquesta ordre, presentaran la sol·licitud d'ajuda en imprés normalitzat, junt amb la documentació requerida, en les direccions territorials d'Ocupació del SERVEF, sense perjuí de poder presentar-la en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99.
  
La documentació que acompanye la sol·licitud es presentarà en dues còpies i original, que serà tornada prèvia compulsa.
  
2. Amb caràcter general, la sol·licitud haurà d'acompanyar-se dels documents que tot seguit s'indiquen:
  
a) Documentació acreditativa i identificadora de l'entitat sol·licitant i del seu representant legal. Les entitats sense ànim de lucre hauran de presentar còpia compulsada de l'escriptura pública de constitució i dels estatuts on conste que disposen de personalitat jurídica i manquen de fins lucratius. Se n'exceptuen les administracions locals o les entitats públiques de la presentació d'aquestos documents, entenent a efectes d'aquesta ordre per administracions públiques i entitats de dret públic, les administracions i les entitats a què es refereix l'article 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Documentació acreditativa de trobar-se el sol·licitant al corrent en les obligacions tributàries i davant de la Seguretat Social, en els casos requerits i en els termes establits en l'Ordre de 30 de maig de 1996, de la Conselleria d'Economia i Hisenda, (DOGV núm. 2.775, de 21 de juny de 1996), la validesa de la qual haurà d'estendre's al moment en què finalitze el termini de presentació de sol·licituds. Entre aquesta documentació, i només respecte d'aquella que corresponga a l'Agència Estatal Tributària, haurà d'aportar-se:
  
- Autorització expressa al Servici Valencià d'Ocupació i Formació per demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, mitjançant l'emplenament del corresponent model normalitzat.
  
- En el supòsit de falta d'autorització, haurà de presentar-se certificat d'estar al corrent en el compliment de les obligacions tributàries, la validesa del qual haurà d'estendre's a la data d'acabament del termini de presentació de sol·licituds.
  
c) Dades de domiciliació bancària segons model normalitzat (fitxa de manteniment de tercers), en dos exemplars originals.
  
d) Memòria explicativa del projecte, que contindrà necessàriament una memòria d'activitats i una memòria econòmica. La presentació de la memòria explicativa es considera requisit imprescindible per a entrar a valorar la citada sol·licitud. Els epígrafs mínims de la memòria d'activitats i de la memòria econòmica són els que s'especifiquen en els articles següents.
  
3. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb aquesta ordre resulte exigible, es requerirà l'interessat d'acord amb el que disposa l'article 71.1 perquè, en el termini de 10 dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició, i s'arxivarà la sol·licitud en els termes previstos en l'article 42 de la citada Llei.
  
4. L'administració podrà demanar de la persona o l'entitat sol·licitant l'aportació addicional d'altres documents o dades aclaridors que considere necessaris per a millor resoldre sobre la sol·licitud presentada.
  
5. El termini de presentació de sol·licituds serà d'un mes a comptar des de l'endemà de la publicació d'aquesta ordre en el Diari Oficial de la Generalitat Valenciana.
  
Article 14. Contingut i presentació de la memòria d'activitats
  
La memòria d'activitats farà referència, com a mínim, als següents aspectes:
  
1. Denominació del projecte.
  
2. Memòria d'activitats del projecte, incloent-hi una enumeració detallada de cada una de les accions que el componen. En aquest apartat, i a efectes de donar compliment al que preveu el Reglament (CE) nombre 1159/2000, de 30 de maig de 2000, de la Comissió, sobre activitats d'informació i publicitat que han de portar a terme els estats membres en relació amb les intervencions dels fons estructurals, el sol·licitant de l'ajuda haurà de preveure i pressupostar les mesures que adopte en matèria d'informació i publicitat.
  
3. Descripció de l'experiència de l'entitat sol·licitant en la realització de processos d'inserció laboral de desocupats que hagen sigut objecte de subvenció pública en programes de foment d'ocupació.
  
4. Llista de mitjans materials i recursos humans de què disposa o de què es dotarà el sol·licitant, en la qual s'especifiquen les condicions d'aquells i l'historial i capacitats d'aquestos (currículum professional), amb indicació dels que s'hi afectaran per portar a terme les accions proposades. S'hi detallarà la situació jurídica de l'immoble o els immobles on es desenvoluparà el projecte i s'hi indicarà si es tracta de béns propis de l'entitat o en lloguer, així com si l'entitat pot disposar-ne en el moment de presentació de la sol·licitud i, en cas contrari, el temps que considera necessari per poder aconseguir-ne la disponibilitat.
  
5. Lloc on es desenvoluparan les accions.
  
6. Calendari del projecte amb indicació de la data prevista d'inici i d'acabament d'aquest. Les actuacions es desenvoluparan en un termini màxim de 18 mesos, tenint en compte que la data límit d'acabament del projecte és el 30 de setembre de 2005. També s'hi especificarà la duració de les distintes actuacions o fases intermèdies que tinguen una entitat pròpia a juí del promotor en el desenvolupament i l'execució del projecte. Per al pla de suport a la mobilitat dels desocupats agrícoles, el programa haurà de realitzar-se dins de l'any 2004, considerant que la data límit de realització d'aquestos projectes serà el 31 d'octubre de 2004.
  
7. El nombre d'insercions previstes en el projecte. En aquest apartat s'hauran de considerar les insercions mínimes exigibles en la regulació del Pla.
  
8. Llista d'entitats ocupadores que estiguen disposades a col·laborar en el projecte.
  
Tots els aspectes detallats en la memòria d'activitats hauran de ser emplenats segons el model normalitzat que serà facilitat en les direccions territorials d'Ocupació, i que podrà trobar-se publicat en la web del SERVEF (www.servef.com).
  
Article 15. Contingut i presentació de la memòria econòmica
  
La memòria econòmica farà referència, com a mínim, als següents aspectes:
  
1. Previsió del cost del projecte. S'hi detallaran les despeses específiques associades a l'execució, excloent-ne els impostos que no siguen suportats pel beneficiari.
  
2. Les despeses salarials del personal propi o contractat per l'entitat promotora per al desenvolupament del projecte no podran superar, en el cas del personal de suport, els 1.500 euros mensuals per treballador, i en el cas del personal tècnic, 2.100 euros mensuals per treballador. S'hi podran imputar les despeses de personal suportats des de la data d'acabament del termini de presentació de sol·licituds.
  
3. Les despeses de formació per als desocupats que, si és procedent, es porten a terme per mitjans externs, no podran superar el 5% del cost total del projecte.
  
4. L'import de les despeses corrents imputables al projecte no podrà superar el 20% del cost total del projecte.
  
5. Les despeses de dietes i despeses de desplaçament es podran imputar al projecte amb un límit màxim del 5% del cost total del projecte.
  
6. Haurà de fer-se una previsió de despeses d'informació i publicitat del projecte de conformitat, tot indicant que el projecte ha sigut finançat pel Fons Social Europeu d'acord amb el que preveu el Reglament (CE) núm. 1.159/2000, de 30 de maig, de la Comissió, sobre les activitats d'informació i publicitat que han de portar a terme els estats membres en relació amb les intervencions dels fons estructurals. Aquestes despeses podran imputar-se al projecte amb el límit del 3% del cost total del projecte.
  
7. Recursos econòmics disponibles per l'entitat sol·licitant, tot especificant els recursos propis que es destinaran al finançament del projecte i indicant el percentatge que representen respecte del cost total d'aquell.
  
Tots els aspectes detallats en la memòria econòmica hauran de ser emplenats segons el model normalitzat que serà facilitat en les direccions territorials d'Ocupació del SERVEF, i que podrà trobar-se publicat en la web del SERVEF (www.servef.com).
  
Article 16. Criteris per a la concessió de les ajudes
  
1. Es constituirà una Comissió de Valoració i Seguiment dels Plans que estarà formada per cinc membres, amb la següent composició: president, el cap de l'Àrea de Foment d'Ocupació, o persona en qui delegue, quatre vocals, un per cada servici territorial de Foment d'Ocupació, i un representant de l'Àrea de Foment d'Ocupació, qui actuarà com a secretari.
  
2. Aquesta Comissió avaluarà els projectes seguint les següents condicions de priorització:
  
a) L'experiència acreditada de l'entitat sol·licitant en la realització de processos d'inserció laboral de desocupats i que hagen sigut objecte de subvenció pública en programes de foment d'ocupació amb el suport de les administracions públiques.
  
b) Dotació d'equipament i instal·lacions del centre adequades al desenvolupament del projecte.
  
c) Currículum professional de les persones que seran contractades per a la gestió del projecte que calga subvencionar i del personal propi de l'entitat que hi col·laborarà.
  
d) Llista d'entitats ocupadores que estarien disposades a col·laborar amb l'entitat promotora del projecte contractant els desocupats que realitzen l'itinerari.
  
e) Esforç cofinanciador de l'entitat promotora.
  
f) El projecte presentat segons els aspectes detallats en la memòria explicativa regulada en aquesta ordre, amb especial referència a les accions previstes per als desocupats en els itineraris, així com els objectius d'inserció que s'hi prevegen.
  
g) L'àmbit de geogràfic en què es desenvolupen les actuacions previstes en el projecte.
  
3. Una vegada tramitats els expedients, seran remesos a la Comissió de Valoració i Seguiment que, atenent els criteris establits en el punt anterior, estendrà acta en què es determinaran els projectes seleccionats, així com l'import de l'ajuda que individualment s'ha assignat a cadascun.
  
Article 17. Funcionament del Pla Integral d'Ocupació
  
1. Els centres SERVEF remetran a les entitats beneficiàries un nombre suficient de desocupats del col·lectiu pertanyent a aquest Pla, perquè siguen atesos per aquestes mitjançant un itinerari d'inserció que incloga l'orientació professional, l'ensinistrament per a l'ocupació, la motivació i, en general, el suport necessari per a la integració laboral d'aquells. En el cas que aquestos desocupats causaren baixa en el programa, l'entitat promotora haurà de comunicar la causa de la baixa del participant, i la vacant serà coberta pel centre SERVEF corresponent.
  
En el cas que els desocupats remesos pels centres SERVEF no representen un nombre suficient per a completar-ne el total de participants en el projecte aprovat a l'entitat promotora, aquesta podrà oferir la participació en els itineraris d'inserció a uns altres desocupats que complisquen els requisits establits per a cada col·lectiu dels plans regulats en la present Ordre.
  
2. El desocupat participant, abans de la seua incorporació al projecte, i amb caràcter previ a l'inici de l'itinerari d'inserció, subscriurà davant de l'entitat promotora un document pel qual s'hi adhereix i es compromet a realitzar-lo íntegrament, excepte causes justificades.
  
3. En la resolució de concessió s'hi indicarà a l'entitat promotora el nombre de persones desocupades que hauran de ser ateses en l'itinerari d'inserció i el nombre d'insercions laborals que calga realitzar. Les entitats beneficiàries hauran d'inserir laboralment un nombre de desocupats igual, almenys, a aquell que s'indique en la resolució de concessió en atenció al col·lectiu objecte d'aquest Pla, i es minorarà l'import de la subvenció si no s'aconsegueix l'objectiu total del Pla, en funció dels imports que van servir per al càlcul de l'ajuda concedida.
  
4. El nombre de desocupats pertanyents al col·lectiu objecte d'aquest Pla es determinarà per l'administració en funció de la memòria explicativa i de les previsions contingudes en el projecte presentat per l'entitat sol·licitant, així com en funció dels criteris de priorització establits en aquesta ordre.
  
5. L'itinerari d'inserció haurà d'iniciar-se, en tot cas, amb una entrevista individualitzada amb profunditat orientada a concretar l'aptitud i l'actitud del desocupat davant de la recerca d'ocupació que servirà per a determinar les futures accions que calga desenvolupar i que, en funció de les necessitats de l'individu, podran consistir en orientació professional, aplicació de tècniques de motivació i comunicació (individuals o en grup), i accions formatives (individuals o en grup) sobre desenvolupament d'habilitats personals per a l'ocupació de caràcter general i/o en relació amb un sector d'activitat específic.
  
El personal tècnic que porte a terme les accions indicades en el paràgraf anterior estarà integrat per llicenciats, preferentment, en Psicologia, Pedagogia o semblant, o diplomats en les mateixes àrees de coneixement, amb formació i/o experiència en la realització d'aquelles. Quan es tracte de la impartició de formació relacionada amb un sector d'activitat específic, el personal que la impartisca haurà d'acreditar els seus coneixements i/o la seua experiència respecte d'això.
  
Les accions desenvolupades hauran de reflectir-se en la fitxa personalitzada a què es refereix l'apartat segon de l'article següent amb indicació del tipus d'acció, grup a què pertany dins dels descrits en el paràgraf precedent, duració d'aquelles i personal que les ha impartides.
  
6. Els desocupats participants en els itineraris d'inserció tindran dret a l'expedició, per part de les entitats promotores i/o col·laboradores, d'un certificat pel qual s'acredite la seua participació en el pla integral d'ocupació, segons model normalitzat.
  
Article 18. Justificació i liquidació de les ajudes
  
1. La presentació de justificacions haurà de tenir lloc en el termini que s'especifique en la resolució i, en tot cas, com a data límit el 31 d'octubre de 2005 per a tots els plans regulats en la present convocatòria, excepte per al Pla Integral de Suport a la Mobilitat Geogràfica per a Desocupats Agrícoles, que serà el 20 de novembre de 2004, i per al Pla Integral d'Ocupació amb Suport per a Discapacitats que serà l'esmentat en la resolució de concessió.
  
2. La subvenció concedida es destinarà al compliment de la finalitat i de les obligacions contingudes en la resolució de concessió. El beneficiari haurà d'elaborar una memòria final en la qual es resumisquen totes les activitats realitzades en el projecte. Així mateix, caldrà adjuntar un informe individualitzat de la participació de cada desocupat en l'itinerari d'inserció i una fitxa firmada pel desocupat en què s'acredite la seua presència en les distintes activitats previstes en el projecte,
  
3. La liquidació de la subvenció s'efectuarà mitjançant l'acreditació de la despesa efectivament realitzada amb l'aportació de les factures o dels documents comptables de valor probatori equivalent, excloent-ne els impostos que no siguen suportats pel beneficiari. A aquesta documentació s'acompanyarà un document en imprés normalitzat firmat pel treballador, l'entitat ocupadora i l'entitat promotora que acreditarà que s'ha realitzat la contractació del desocupat en els termes establits en aquesta ordre, així com la còpia compulsada dels contractes degudament registrat pel centre SERVEF, o còpia del contracte firmat per les parts junt amb el justificant de la comunicació telemàtica al SERVEF, i alta del treballador en la Seguretat Social que justifiquen el compliment d'objectius objecte de subvenció per part de la promotora. En el supòsit de contractes temporals efectuats per obra o servici, haurà d'aportar-se, a més, document justificatiu de la duració final del contracte a efectes de constatar-ne l'adequació als mínims establits en la present Ordre.
  
Així mateix, en funció del pla a què corresponguen, els desocupats hauran de presentar:
  
- En tot cas, DNI i targeta de demanda d'ocupació.
  
- Quan es tracte de participants en el Pla d'Aturats de Llarga Duració, haurà d'acompanyar-se, a més, certificat de vida laboral del treballador per a justificar el compliment del que preveu el paràgraf primer de l'article 5 de la present Ordre.
  
- Acreditació de la condició de discapacitat i del corresponent grau de minusvalidesa, per als participants en el Pla Integral d'Ocupació per a Discapacitats.
  
- Acreditació de la condició de risc d'exclusió social per als participants en el Pla Integral per a Persones amb Risc d'Exclusió Social, mitjançant certificat expedit pels servicis socials competents o per la Direcció General de la Dona, si és procedent.
  
4. La subvenció concedida es destinarà a finançar la despesa aprovada. Es consideraran elegibles amb les limitacions que a continuació s'especifiquen, les següents despeses:
  
a) Les despeses salarials del personal propi o contractat per l'entitat promotora per al desenvolupament del projecte no podran superar, en el cas del personal de suport, els 1.500 euros mensuals per treballador, i en el cas del personal tècnic, 2.100 euros mensuals per treballador.
  
b) Les despeses de formació que, si és procedent, es porten a terme per mitjans externs, no podran superar el 5% del cost total aprovat del projecte; i s'haurà d'acompanyar, en aquest cas, documentació suficient de l'acord o del contracte subscrit entre l'empresa i l'entitat promotora del projecte.
  
c) Despeses corrents (aigua, electricitat, telèfon, arrendaments, etc.), amb un límit màxim del 20% del cost total aprovat del projecte.
  
d) Dietes, despeses de desplaçament, amb un límit del 5% del cost total aprovat del projecte.
  
e) Despeses d'informació i publicitat, considerant el que preveu el Reglament (CE) núm. 1.159/2000, de 30 de maig, de la Comissió, sobre activitats d'informació i publicitat que han de portar a terme els estats membres en relació amb les intervencions dels fons estructurals, amb el límit màxim del 3% del cost total aprovat del projecte.
  
5. El resum de despeses, d'acord amb els conceptes i límits establits en l'apartat precedent, i els llistats de participants en el Pla es presentaran mitjançant l'aplicació informàtica SIDEC, que serà facilitada pel SERVEF als beneficiaris de les ajudes.
  
6. Es podran lliurar bestretes de les ajudes en els termes i límits establits en el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
7. Els directors territorials d'Ocupació del SERVEF, per delegació de la directora general del SERVEF, seran els competents per al reconeixement de l'obligació i la proposta de pagament de l'ajuda concedida.
  
Article 19. Incompatibilitats
  
Les entitats promotores no podran acollir-se a les ajudes establides per a les entitats ocupadores respecte dels participants en els projectes beneficiaris d'ajuda que elles promoguen.
  
Les ajudes a les entitats promotores a l'empara dels plans d'ocupació previstos en aquesta ordre són incompatibles amb qualsevol altra ajuda de foment d'ocupació que tinga el mateix objecte.
  
Article 20. Obligacions del beneficiari
  
Són obligacions del beneficiari:
  
1. Acreditar la realització de l'activitat que fonamenta la concessió de l'ajuda, així com el compliment dels requisits i les condicions que determinen aquesta concessió.
  
2. Facilitar les dades i la informació, en qüestions relacionades amb les subvencions concedides, que li siga requerit pel SERVEF, així com comunicar a aquest les incidències i les variacions que es produïsquen en relació amb aquelles.
  
3. Complir les obligacions imposades per la legislació específica aplicable.
  
4. Comunicar a l'òrgan que concedeix l'obtenció d'unes altres subvencions, ajudes, ingressos o recursos que financen les activitats subvencionades.
  
5. A efectes de difusió pública, s'indicarà que el projecte ha sigut finançat pel Fons Social Europeu d'acord amb el que preveu el Reglament CCE núm. 1.159/2000, de 30 de maig, de la Comissió, sobre les activitats d'informació i publicitat que han de portar a terme els estats membres en relació amb les intervencions dels fons estructurals.
  
6. Emetre, a instàncies de l'interessat, el certificat a què es refereix l'article 17.6.
  
Capítol IV
  
Subvencions per a les entitats ocupadores
  
Article 21. Presentació de sol·licituds, documentació i termini
  
1. Les entitats promotores dels itineraris d'inserció col·laboraran en la presentació de la sol·licitud de les entitats ocupadores definides en l'article 3 d'aquesta ordre, en imprés normalitzat, junt amb la documentació requerida, en les direccions territorials d'Ocupació del SERVEF, sense perjuí de poder presentar-la en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Amb caràcter general, la sol·licitud haurà d'acompanyar-se dels documents que s'indiquen tot seguit:
  
a) Documentació acreditativa i identificadora de l'entitat sol·licitant i del seu representant legal. Les entitats sense ànim de lucre hauran de presentar còpia compulsada de l'escriptura pública de constitució i dels estatuts on conste que disposen de personalitat jurídica i manquen de fins lucratius. S'exceptuen les administracions locals o entitats públiques de la presentació d'aquestos documents, entenent a efectes d'aquesta ordre per administracions públiques i entitats de dret públic, les administracions i les entitats a què es refereix l'article 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Documentació acreditativa de trobar-se el sol·licitant al corrent en les obligacions tributàries i de la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda (DOGV de 21 de juny de 1996), la validesa de la haurà d'estendre's al moment de l'atorgament de l'ajuda. Entre aquesta documentació, i només respecte d'aquella que corresponga a l'Agència Estatal Tributària, haurà d'aportar-se:
  
- Autorització expressa al Servici Valencià d'Ocupació i Formació per demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, mitjançant l'emplenament del corresponent model normalitzat.
  
- En el supòsit de falta d'autorització, haurà de presentar-se certificat d'estar al corrent en el compliment de les obligacions tributàries, la validesa del qual haurà d'estendre's a la data d'acabament del termini de presentació de sol·licituds.
  
c) Dades de domiciliació bancària segons model normalitzat (fitxa de manteniment de tercers) en dos exemplars originals.
  
d) Còpia del contracte de treball que dóna lloc a l'ajuda, degudament registrat pel centre SERVEF, o còpia del contracte firmat per les parts junt amb el justificant de la comunicació telemàtica al SERVEF, i alta del treballador en la Seguretat Social. En el supòsit de contractes temporals efectuats per obra o servici, haurà d'aportar-se, a més, document justificatiu de la duració final del contracte a efectes de constatar-ne l'adequació als mínims establits en la present Ordre.
  
e) Declaració responsable que les contractacions realitzades no estan compreses en els supòsits previstos en l'article que arreplega les exclusions.
  
f) Declaració responsable del compliment de la normativa sobre integració laboral de persones amb discapacitat o, si és procedent, l'exempció de la citada obligació, de conformitat amb el que disposa l'article 7 de la Llei 11/2003, de 10 d'abril, de la Generalitat Valenciana, d'Estatut de les Persones amb Discapacitat.
  
g) Consentiment exprés, per part del beneficiari, que autoritze el SERVEF a demanar davant de la Seguretat Social la informació a què es refereixen els articles d'aquesta ordre:
  
h) Certificat de l'entitat promotora del projecte en què s'acredite que la contractació del treballador s'ha portat a terme amb la seua col·laboració.
  
i) Acreditació de la data d'inscripció en els centres SERVEF com a desocupat del participant en l'itinerari, mitjançant l'aportació de la targeta de demanda d'ocupació.
  
Així mateix, en funció del pla que es tracte, haurà de presentar-se:
  
- Quan es tracte de participants en el Pla d'Aturats de Llarga Duració, haurà d'acompanyar-se, a més, certificat de vida laboral del treballador per justificar el compliment del que preveu el paràgraf primer de l'article 5 de la present Ordre.
  
- Acreditació de la condició de discapacitat i del corresponent grau de minusvalidesa, per als participants en el Pla Integral d'Ocupació per a Discapacitats.
  
- Acreditació de la condició de risc d'exclusió social per als participants en el Pla Integral per a Persones amb Risc d'Exclusió Social, mitjançant certificat expedit pels servicis socials competents o per la Direcció General de la Dona, si és procedent.
  
j) En aquell pla d'ocupació en què siga exigible, en el cas que l'entitat ocupadora siga una empresa, persona física o jurídica, amb independència de la seua forma jurídica, declaració responsable referida a les ajudes subjectes al règim de minimis rebudes per l'entitat durant els últims tres anys, comptats des de la primera ajuda obtinguda, amb indicació de l'import, organisme, data de concessió i règim d'ajudes en què s'emparava, o, si és procedent, declaració responsable de no haver rebut cap ajuda.
  
3. Quan la sol·licitud no reunisca els requisits assenyalats en l'article 70.1 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que, d'acord amb aquesta ordre, resulte exigible, es requerirà l'interessat, d'acord amb el que estableix l'article 71.1 perquè en el termini de 10 dies esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició, i s'arxivarà la sol·licitud en els termes previstos en l'article 42 de la citada Llei.
  
4. L'administració podrà demanar de la persona o l'entitat sol·licitant l'aportació addicional d'altres documents o dades aclaridores que considere necessaris per a millor resoldre sobre la sol·licitud presentada.
  
5. Les sol·licituds de les ajudes corresponents als contractes subscrits amb els treballadors enviats per les entitats promotores hauran de presentar-se en els dos mesos següents a la formalització del contracte i, en tot cas, com a data límit fins al 20 de novembre de 2004 per als contractes subscrits en el dit any, i el 31 d'octubre de 2005 per als contractes subscrits en aquest segon any. Per al Pla Integral de Suport per a la Mobilitat Geogràfica de Treballadors Agrícoles, el termini de presentació de sol·licituds finalitzarà en la primera de les dates indicades.
  
Article 22. Requisits de les entitats ocupadores
  
Les entitats ocupadores hauran de complir els següents requisits:
  
a) Estar al corrent en el compliment de les seues obligacions tributàries i de la Seguretat Social.
  
b) No haver sigut excloses de l'accés als beneficis derivats de l'aplicació dels programes d'ocupació per la comissió d'infraccions molt greus, de conformitat amb el que preveu l'article 46.2 del Text Refós de la Llei d'Infraccions i Sancions en l'Ordre Social, aprovat per Reial Decret Legislatiu 5/2000, de 4 d'agost.
  
c) Estar inscrites com a persones o entitats ocupadores en els règims de la Seguretat Social en els quals hi haja afiliació de treballadors per compte alié.
  
d) No haver realitzat extincions de contractes de treball per causes disciplinàries o objectives declarades improcedents per sentència judicial ferma, o en virtut d'acomiadament col·lectiu, en els 12 mesos anteriors a la sol·licitud de l'ajuda.
  
e) No haver sigut sancionat com a responsable directe o solidari, durant els últims cinc anys, mitjançant resolució administrativa ferma, per una infracció tipificada com a molt greu en l'article 13 del Text Refós de la Llei d'Infraccions i Sancions en l'Ordre Social, aprovat per Reial Decret Legislatiu 5/2000, de 4 d'agost.
  
f) Acreditar el compliment de la normativa sobre integració laboral de persones amb discapacitat o, si és procedent, l'exempció de la citada obligació, de conformitat amb el que disposa l'article 7 de la Llei 11/2003, de 10 d'abril, de la Generalitat Valenciana, d'Estatut de les Persones amb Discapacitat.
  
Article 23. Exclusions
  
Queden exclosos de les ajudes regulades en la present Ordre els següents supòsits:
  
1. Relacions laborals de caràcter especial previstes en l'article 2.1. del Text Refós de la Llei de l'Estatut dels Treballadors, aprovat per Reial Decret Legislatiu 1/1995, de 24 de març, i la resta de disposicions reglamentàries.
  
2. Contractacions que afecten el cònjuge, ascendents, descendents i la resta de parents, per consanguinitat o afinitat, fins al segon grau inclusivament, de l'empresari o dels qui tinguen càrrecs de direcció o siguen membres dels òrgans d'administració de les empreses que revisten la forma jurídica de societat o de les entitats privades sense ànim de lucre, així com les que es produïsquen amb aquestos últims.
  
3. Contractacions realitzades amb treballadors que, en els 24 mesos anteriors a la data de contractació, hagueren prestat servicis en la mateixa entitat ocupadora mitjançant un contracte per temps indefinit.
  
El que disposa el paràgraf anterior serà també d'aplicació en el supòsit de vinculació laboral del treballador, en els 24 mesos anteriors a la contractació subvencionable, amb empreses a què el sol·licitant dels beneficis haja succeït en virtut del que estableix l'article 44 Text Refós de la Llei de l'Estatut dels Treballadors, aprovat per Reial Decret Legislatiu 1/1995, de 24 de març.
  
4. Treballadors que hagen finalitzat la seua relació laboral de caràcter indefinit en un termini de tres mesos anterior a la formalització del contracte.
  
5. Les contractacions realitzades per les empreses de treball temporal.
  
6. Les entitats promotores dels itineraris d'inserció no podran rebre ajuda com a entitat ocupadora respecte dels desocupats participants en el pla o els plans que promoguen i siguen objecte d'ajuda.
  
Article 24. Criteris per a la concessió de les ajudes a les entitats ocupadores
  
Les ajudes s'atorgaran fins a exhaurir el crèdit disponible segons l'ordre en què la sol·licitud haja tingut entrada en qualsevol dels registres d'entrada, sempre que es complisquen els requisits exigits en aquesta ordre i s'acompanye la totalitat de la documentació establida en l'article anterior.
  
Article 25. Justificació i liquidació de les ajudes
  
L'ajuda concedida es liquidarà d'una sola vegada amb la presentació dels contractes de treball en els termes previstos en aquesta ordre.
  
Article 26. Incompatibilitats
  
Les ajudes establides en aquest capítol són incompatibles amb qualssevol altra ajuda continguda en els programes de foment d'ocupació de la Generalitat Valenciana o de l'Estat que tinguen el mateix objecte, excepte les bonificacions de quotes a la Seguretat Social.
  
Article 27. Obligacions de les entitats ocupadores
  
Amb independència de les obligacions específiques previstes en aquesta ordre i de les que, si és procedent, expressament s'arrepleguen en la resolució de concessió, són exigibles les següents obligacions genèriques per als ocupadors, sense perjuí que la normativa laboral vigent estableix i que a continuació s'indiquen:
  
1. Formalització dels contractes de treball per escrit.
  
2. Realitzar l'activitat o adoptar el comportament que fonamente la concessió de subvenció en la forma i els terminis establits.
  
3. Justificar davant de l'òrgan que concedeix la realització de l'activitat o l'adopció del comportament, així com el compliment dels requisits i les condicions que determine la concessió.
  
4. En el cas que el treballador contractat cause baixa en l'empresa, aquesta tindrà l'obligació de substituir-lo en el termini d'un mes per un altre dels participants en el Pla, o si no n'hi ha, que reunisca els requisits per poder ser participant del pla d'ocupació que es tracte, en les mateixes condicions contractuals que tenia el treballador substituït. La citada substitució haurà de ser comunicada a l'òrgan que va concedir la subvenció en un termini no superior a 15 dies des de la substitució. Si la baixa es produeix amb anterioritat a la resolució de concessió, decaurà el dret a la sol·licitud presentada.
  
5. Mantenir els llocs de treball creats i subvencionats un mínim de tres anys, o de dos si es tracta de pyme. L'ocupació creada haurà de suposar un increment net del nombre de treballadors tant en l'establiment com en l'empresa afectada, en comparació amb la mitjana dels 12 mesos anteriors.
  
6. Facilitar les dades i la informació, en qüestions relacionades amb les subvencions concedides, que els siguen requerits pel SERVEF, així com comunicar a aquest les incidències i les variacions que es produïsquen en relació amb aquelles.
  
7. Per ser ajudes finançades pel Fons Social Europeu, el beneficiari estarà subjecte a les normes d'informació i publicitat que el Reglament (CE) nombre 1159/2000, de 30 de maig de 2000, de la Comissió, sobre activitats d'informació i publicitat que han de portar a terme els estats membres en relació amb les intervencions dels fons estructurals.
  
8. La presentació de sol·licituds a l'empara d'aquesta convocatòria suposa la prestació del consentiment, per part del beneficiari, perquè el SERVEF puga sol·licitar dels òrgans competents de la Seguretat Social la informació estrictament necessària per a comprovar els aspectes a què es refereixen els articles d'aquesta ordre.
  
9. Correspon únicament a l'entitat ocupadora l'obligació de reintegrar l'ajuda rebuda per la contractació en el cas que s'incomplisquen les obligacions establides en aquest article.
  
10. Emetre, a instàncies de l'interessat, el certificat a què es refereix l'article 17.6.
  
Disposicions addicionals
  
Primera
  
La present convocatòria queda condicionada a l'existència en els pressupostos econòmics dels anys 2004 i 2005, de crèdit adequat i suficient per a això, i s'hauran de publicar en el Diari Oficial de la Generalitat Valenciana a aquest efecte, les ordres de la Conselleria d'Economia, Hisenda i Ocupació en què es determine l'aplicació pressupostària i la quantia màxima que servisca de suport per a cada anualitat.
  
Segona
  
En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració de la Generalitat Valenciana, el sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'hi faça constar la data, l'òrgan o la dependència a què van ser adreçats, la identificació del procediment en què estiguen, i que no hagen transcorregut mes de cinc anys des de l'acabament del procediment a què corresponguen.
  
En els supòsits d'impossibilitat material d'obtenir el document, l'òrgan competent podrà requerir al sol·licitant que el presente o, si no n'hi ha, l'acreditació per uns altres mitjans dels requisits a què es refereix el document.
  
Disposicions finals
  
Primera
  
Es faculta la directora general del SERVEF per a dictar totes les instruccions que siguen necessàries per a l'execució i el desenvolupament del que disposa aquesta ordre, i es delega en ella la competència per a l'ampliació dels terminis de presentació d'instàncies i justificacions, quan es considere aconsellable per al desenvolupament i l'execució d'aquesta ordre, com ara, amb caràcter excepcional, sempre que concórreguen en l'expedient circumstàncies degudament motivades que impossibiliten la presentació de la justificació en els terminis assenyalats en la present Ordre. La directora general del SERVEF podrà autoritzar l'ampliació dels citats terminis fins a la data de tancament de l'exercici pressupostari corresponent, dins dels límits legalment establits.
  
Segona
  
La present Ordre entrarà en vigor el dia de la publicació en el Diari Oficial de la Generalitat Valenciana.
  
Contra el present acte, que esgota la via administrativa, podran els interessats interposar-hi recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és procedent, qualsevol altre que consideren procedent.
  
València, 30 de desembre de 2003
  
El conseller d'Economia, Hisenda i Ocupació,
  
GERARDO CAMPS DEVESA.